Lukė
Lukė (isp. Luque, gvar. Lúke) – miestas centriniame Paragvajuje, Centriniame departamente, Asunsjono metropolinėje zonoje. Driekiasi nuo Ipakarajaus ežero iki Paragvajaus upės. 291,3 tūkst. gyventojų (2002 m.). Miestas užima 220 km² teritoriją, suskirstytas į 25 kvartalus. Tradicinė paragvajietiškų arfų gamyba, juvelyrikos pramonė. Lukėje yra pagrindinis šalyje Silvio Pettirossi tarptautinis oro uostas. Čia taip pat yra pagrindinės Pietų Amerikos futbolo organizacijos CONMEBOL būstinė. Lukė įkurta XVII a. Pavadinta kapitono Miguel Antón de Luque garbei. Vyrauja neoklasicistinės architektūros pastatai.